اصالت و هویت
اصالت و هویت
آغ آلما ’ قیزیل آلما بشقابا دوزول آلما
چرکین آل اصیل اولسون بد اصیل گوزه ل آلما
اصالت آیری بیر شیئدیر ’ تاسف لر کی بیز اونی یواش یواش الده ن وئریریک ’ هویتیمیزی’ کیم اولدوغوموزو
ایتیریریک’ من بوایل عاشورانی هیئتین طرفیندن موسسه نین یئرینه گوره کومک ییغماغا میابا گئتدیم . الحمدللاه
اهالینین طرفیندن چوخ یاخشی قارشیلاندیم . کند اهالی سی داها چوخ یاردیم ائله دیلر و چوخ دا سونجکلی کی
انشاءاللاه بو ایش بیر سرانجام تاپیر.
اما اوردا بیر واقعییتینن اوز به اوز اولدوم ’ بو که یواش یواش اصالت و هویتیمیزی الدن وئریریک من اوردا مسجدده .
آیاق اوسته دوروپ بیر ’ ایکی کلمه سوز دانیشیپ یئره اوتوردوم. صونرا جوانلارادان بیریسی گلیب منه سوال
وئریب؟ آقا سن کیمسن دئیه اوتوروب یانیمدا.
دئمیشم من میابلیام : دئییب اونی بیلدیم دئی گوروم کیملر دن سن؟ دئمیشم : من حاجی زین العابدینین نوه سیم ’ جوان
دئییب: منده حاجی زین العابدینین نوه سیم’ گورورسنوز بیر نسلین بنوره سی بیر بیرین تانیمیر. دئییرسن : نه اولار؟
تانیماسین قیامت اولماز کی’ دئییرم: نخیر قیامت اولماز’ ولی اصالت ایتر’ هویت الده ن گئدر اوندا مندن و سندن نه
قالار هیچ’ صاباح سنین اوشاقین منی تانیماز و منیم اوشاقیمدا سنی و او ایکیسی ده هیچ بیری بیرینی تانیماز و کوک
یواش یواش قورویار اودونا دونر .
گرسن سنی سن نیم من ای یار
گر من سنی سن نیم من ای یار
گئچن ایل دورد آی میابدا قالدیم بئله ساندیم کی فارس کتلرینین بیرینده یم ’ شوکر اللاها بوتون جوانلار فارس دیلینده
بولبول کیمین دانیشیرلارآنادیل بوتونجه یاددان چیخیبدی’ اوزوموزو ایتیرمیشیک و بیر هرهری جامعه وجودا گئلمک ده دیر .
گلین بیرلشک’ بیر بیری میزی آختاریب تاپاخ. بیرمکاندا توپلاناق’ اوز دردیمیزدن ’ نیسگیلیمیزده ن ’ایشیمیز’ ده ن
گوجوموزدن’ هونریمیزدن’ خبرتوتاق’بیر بیری میزین دردینه اولورسا چاره قیلاق. ایش سیزیمیزه ایش’ آجیمیزا
چورک’ چیلپاغیمیزا پالتار و جوانلاریمیزا امکان یاراداق. کولتورومیزی دییریتمک اوچون چالیشاق وارلیقیمیز
اوچون یازاق ’پوزاق ’ دویغولاریمیزا جان وئراق و انشاء اللاه هیچوقت سارسیلمیاق و یلبانجی ائللره اویمیاق.
آمین یا رب العالمین
نویسنده :آقای احد علمی
سایت نویسنده : وبلاگ آقای احد علمی
pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab pes_Arab